kardosdrur/scandi-wiki huggingface dataset:
The Bounty Hunter

The Bounty Hunter er en amerikansk romantisk action-komedie film fra 2010 instrueret af Andy Tennant med Jennifer Aniston og Gerard Butler i hovedrollerne.

Filmen fik kritik for ikke at være sjov nok til at blive kaldt en komedie. Ved den 31. Razzie-Uddeling blev filmen nomineret til "Værste film", ligesom Jennifer Aniston blev nomineret i kategorien "Værste kvindelige hovedrolle" og Gerard Butler blev nomineret i kategorien "værste mandlige hovedrolle".

Plot 
Dusørjægeren Milo Boyd (Gerard Butler), får til opgave at finde sin ekskone, Nicole (Jennifer Aniston), der er løsladt mod kaution, men udeblevet for retten. Milo er overbevist om, at det er lettjente penge, men da Nicole stikker af for at opklare et mord - der involverer politiet – bliver Milo mindet om, at hvad angår ham og Nicole, er der aldrig noget, der er enkelt. Faktisk har det forhenværende par så travlt med at genere hinanden, at de først i sidste sekund opfatter, at der er nogen, der forsøger at gøre dem tavse – i såvel medgang, som modgang! Så hvis de engang troede, at det var hårdt at være sammen, ser det pludselig ud til, at ’Til døden jer skiller ad’… kunne blive næste punkt på dagsordenen!

Eksterne links 
 

Amerikanske film fra 2010
Actionfilm fra USA
Romantiske komediefilm fra USA
Kogleaks (Bolboschoenus)

Kogleaks (Bolboschoenus) er en slægt med 4-5 arter, der er udbredt på alle kontinenter, bortset fra Antarktis. Det er flerårige, urteagtige planter med udløbere. Stænglerne er trekantede og bladbærende. Bladene er stift oprette og græsagtige med en trekantet spids. Den endestillede stand af småaks er omgivet af flere højblade. Hvert småaks har over 5 blomster, som er 3-tallige og uregelmæssige. Frugterne er trekantede stenfrugter.

 Strandkogleaks (Bolboschoenus maritimus)

 Bolboschoenus fluviatilis
 Bolboschoenus robustus
 Bolboschoenus yagara

Halvgræs-familien
Ayresome Park

Ayresome Park var et fodboldstadion i det nordøslige England i byen Middlesbrough. Stadionet var hjemmebane for Middlesbrough F.C.. Det blev også brugt under VM i fodbold 1966. Det højeste tilskuer tal på Ayresome Park blev målt til 53802. Det blev indviet i 1903, blev lukket i 1995, og nedrevet i 1997.

Eksterne henvisninger
Ayresome Park Remembered Website 
World Stadia Article 

Fodboldstadioner i England
Middlesbrough
Etableret i 1903
Kogleaks (Trichophorum)

Kogleaks (Trichophorum) er en slægt med ca. 10 arter, der er udbredt på hele den nordlige halvkugle, men med udløbere i Andesbjergene og bjergene i Sydøstasien. Det er tuedannende planter, som er flerårige og urteagtige. Mange af arterne danner jordstængler. De overjordiske stængler er trekantede eller runde i tværsnit. Bladene er grundstillede eller næsten grundstillede. Bladene består udelukkende af bladskederne, som udvikler sig bladagtigt, men uden bladribber. Blomsterne er samlet i et enkelt småaks, der danner en endestillet stand. Blomsterne er 3-tallige og uregelmæssige. De nøddeagtige frugter er trekantede.

 Tuekogleaks (Trichophorum cespitosum)

 Trichophorum alpinum
 Trichophorum atacamensis
 Trichophorum clementis
 Trichophorum clintonii
 Trichophorum dioicum
 Trichophorum planifolium
 Trichophorum pumilum
 Trichophorum rigidus
 Trichophorum subcapitatum
 Trichophorum verecundus

Halvgræs-familien
Peder Sørensen (læge)

Peder Sørensen eller Petrus Severinus (1540 eller 1542 i Ribe – 28. juli 1602 i København under pesten) var livlæge hos Frederik II og senere hos Christian IV. Han var venner med Hans Phillipsen (Johannes Pratensi) og Tycho Brahe og udgav 1571 Ideæ Medicinae, hvori han udlagde Paracelsus' lære.

Han opnåede stor berømmelse i Europa. Via Hans Phillipsen (Johannes Pratensi) og Tycho Brahe udbredte paracelsismen sig og fik mange tilhængere.

Han blev begravet i pesthelgenen Sankt Rochus' Kapel i Vor Frue Kirke, som siden er forsvundet.

Litteratur 
 Eyvind Bastholm og Hans Skov (1979), Petrus Severinus og hans Idea medicinæ philosophicæ 
 Jole Shackelford (2004), A philosophical path for paracelsian medicine: the ideas, intellectual context, and influence of Petrus Severinus (1540/2-1602)

Referencer

Eksterne henvisninger 
 
 Peder Sørensen i Dansk Biografisk Leksikon

Hofmedici fra Danmark
Kemikere fra Danmark
Personer fra Ribe
Danskere i 1500-tallet
Faglitterære forfattere fra Danmark
Personer i Dansk Biografisk Leksikon
Personer fra renæssancen
Ansatte ved Københavns Universitet
Christmas Duets

Christmas Duets er et julealbum med Elvis Presley fra 2008, udsendt af RCA. Albummet består af gamle og velkendte julesange med Elvis Presley, men i en remixet udgave, således at han på de 10 af albummets 13 numre synger duet med diverse kunstnere. Også instrumenteringen er remixet på samtlige albummets titler.

Albummets producere var Chuck Ainlay og Larry Hamby.

Albummets indhold 
 "Blue Christmas"
 duet med Martina McBride
 "I'll Be Home For Christmas"
 duet med Carrie Underwood
 "Here Comes Santa Claus"
 duet med LeAnn Rimes
 "Santa Claus Is Back In Town"
 duet med Wynonna Judd
 "Silent Night"
 duet med Sara Evans
 "White Christmas"
 duet med Amy Grant
 "Merry Christmas Baby"
 duet med Gretchen Wilson
 "O Little Town of Bethlehem"
 duet med Karen Fairchild og Kimberly Roads Schlapman
 "Silver Bells"
 duet med Anne Murray
 "O Come, All Ye Faithful"
 duet med Olivia Newton-John
 "The First Noel"
 Elvis solist
 "I Get Home On Christmas Day"
 Elvis solist
 "Winter Wonderland"
 Elvis solist

Links 
 Christmas Duets på Amazon.com

Elvis Presley-albums
Julealbum
Børneeksem

Børneeksem, også kaldet atopisk dermatitis eller atopisk eksem er en inflammatorisk hudsygdom karakteriseret af kløe og eksem typisk lokaliseret i ansigtet og omkring bøjefurerne ved albue og knæ. Hudsygdommen er blandt de hyppigste i Danmark. Når sygdommen er i udbrud, klør huden, hvorefter den begynder at væske, før der dannes blister. For at reducere antallet af udbrud er det vigtigt, at man undgår kontakt med allergener. Sygdommen giver vedvarende og tilbagevendende kløe i forskellige stadier. Lidelsen skyldes bl.a. kroppens manglende naturlige evne til at nedbryde bakterier og danne fedt til huden.

Symptomer 
Når en person med atopisk dermatitis får et eksemudbrud er symptomerne i det akutte stadie kløe, rødme, og tørhed. Senere bliver eksemet væskende og i det kroniske stadie ses tør fissurering og lichenisering.

Eksemen viser sig primært i hudfolder som fx armhuler og knæhaser samt på håndled og ankler.
Men kan også opleves i bleregionen hos de mindre børn, hovedbund, bag ørerne.

Det er ofte det kolde vejr om vinteren, der får symptomerne til at være tydelige. En eksemplaget hud har svært ved de kolde temperaturer.

Behandling 
Hvis man lider af eller har et barn, der lider af børneeksem, er den daglige tilførsel af fugt og fedt meget vigtig. Det kan man gøre ved at smøre sig godt ind i fedt-cremer. Vær opmærksom på, at cremerne ikke indeholder bl.a. parfume. Der er mange cremer, der er velegnede til formålet, og de fleste forhandles på apoteket. Desuden bør man købe vaskemidler uden sæbe.

Når udbrud og udslæt er slemme kan man behandle eksemen med en såkaldt hormoncreme eller steroidcreme (lokalsteroid kombineret med antimikrobielt middel eller systemisk antibiotika efter resistensbestemmelse), som fås via recept fra den praktisrende læge eller en hudlæge (dermatolog). Disse cremer har tendens til at udtørre huden, så der skal man supplere op med en creme, der giver fugt og fedt til den tørre hud.

Referencer 

Hudsygdomme
New Small Family

New Small Family er navnet på et projekt hos Volkswagen Aktiengesellschaft, som følger målet om at udvikle biler til mærkerne Škoda Auto, SEAT, Volkswagen og eventuelt også Audi. Det drejer sig om mikrobiler, som med forskellige drivkrafte og karrosseriformer skal øge salgstallene betydeligt for at flytte Toyota fra førstepladsen over verdens største bilfabrikanter. Projektet præsenteredes i år 2007 på Frankfurt Motor Show og Tokyo Motor Show. Med New Small Family-byggekasserne fremstilles forskellige bilkomponenter, som dermed bliver billigere i masseproduktion. Tredørsversionerne kom på markedet i december 2011 i de respektive mærkers hjemlande; Volkswagen up! i Tyskland, Škoda Citigo i Tjekkiet og SEAT Mii i Spanien. I resten af Europa introduceredes tredørsmodellerne i april 2012. Femdørsversionerne kom på markedet i alle europæiske lande i maj 2012.

Produktionssteder 
Samtlige modeller bliver fremstillet på den tidligere Škoda-fabrik BAZ Devínska Nová Ves i Slovakiet. For at forberede fabrikken på bilprojektet investerede Volkswagen AG 308 mio. Euro. For at opnå de forventede salgstal har koncernen planlagt at udvide de tidligere fabrikker i Kaluga, Rusland og Pune, Indien. Gearkasserne produceres på Škodas stamfabrik i tjekkiske Mladá Boleslav. Til udvidelse af fabrikken investerede Škoda Auto 1,5 mia. tjekkiske koruna (ca. 4,1 bio. danske kroner) og oprettede 270 yderligere stillinger.

Modeller

Seriemodeller 
Bilerne er alle bygget på samme platform og adskiller sig kun lidt i designet. De forskellige mål begrunder sig i forskelligt dimensionerede skørter. Indtil videre findes der følgende grundmodeller:

Prototyper 
Indtil videre er følgende prototyper præsenteret:
 Volkswagen up! med hækmotor (tredørs, 2007)
 Volkswagen space up! (lille MPV, 2007)
 Volkswagen space up! blue (lille MPV, 2007)
 Volkswagen up! Lite (lavenergibil, 2009)
 Volkswagen e-up! (elbil, 2009)
 Volkswagen Milano (taxibil, 2010)
 Volkswagen Buggy up! (Kit Car, 2011)

Kilder 

Volkswagen Group-platforme
Bilmodeller
Fiskergade

Fiskergade er én af Aarhus gamle gader, og den snor sig 355 m langs Aarhus Å fra Fredens Torv til Frederiksgade. 

Fiskergade blev opført under byens erhvervsmæssige opsving i 1400-tallet, da byen udvidede sig til den sydlige side af åen. Den forbandt broen fra Immervad til Brobjerg, den nuværende Frederiksbro, med Mindebro. I gaden kan man stadig se mange gamle huse fra dengang, gaden vitterlig var befolket med primært fiskere og søens folk. Den var fortrinsvist bebygget med de såkaldte boder, små fattige lejeboliger. Bygningerne på siden ud mod Aarhus Å er alle nybyggerier, da der her var haver tilknyttet de gamle boder førhen. Husenes fundamenter er mange steder stadig de gamle egebjælker, de blev bygget op på for flere hundrede år siden. Derfor kan der også opstå problemer med vand i kældrene her osv., når Åens vandstand stiger af og til over normalen. 

Drakenbergs hus ligger i Fiskergade nr. 82; han var en sømand der efter sigende skulle være blevet 145 år gammel.

Litteratur 
 Helge Søegaard: Fiskergade. Aarhus Stifts Aarbøger, nr. 59, årgang 1966.

Kilder og referencer 
 Fiskergade  Aarhus Wiki

Eksterne henvisninger 

Gader i Aarhus
François Cluzet

François Cluzet (født 21. september 1955 i Paris) er en fransk skuespiller, som er mest kendt uden for Frankrig for hovedrollen i filmen De urørlige, hvor han spillede den stenrige Philippe.

Filmografi

Noter

Eksterne henvisninger 

 

Personer fra Paris
Skuespillere fra Frankrig
Fæstebrev

Et fæstebrev var en juridisk kontrakt mellem herremand og fæstebonde. Mange fæstebreve er registrerede i fæsteprotokoller, som i Danmark er arkiveret siden 1719, hvor godsejerne blev pålagt at føre protokoller over udstedelse af fæstebreve, skifteforretninger og bøndernes indbetaling af afgifter. Det var ikke blot jord, der bortfæstedes, fx var mange møllebrug i middelalderen i Danmark givet i fæste fra ejeren, typisk en godsejer til udøveren af erhvervet.

Noter 

Jura
Landbrug
Feudalisme
Retshistorie
Hagavik

Hagavik er en by i Os kommune i Vestland fylke i Norge. Byen har 1.977 indbyggere (2012). Byen ligger vest for Osøyro på den sydlige del af Bergenshalvøen. Kysthospitalet i Hagevik, der er specialhospital indenfor ortopædisk kirurgi, ligger her.

Eksterne kilder/henvisninger 

Os i Hordaland
Byer i Vestland
Basketball under Middelhavslegene 1955

Basketball under Middelhavslegene 1955 blev afholdt i Barcelona, Spanien.

Medaljevindere

Mænd

Eksterne henvisninger 
 1955 Competition Medalists  

1955
Middelhavslegene 1955
Bamse i Trollskogen

Bamse i Trollskogen er en animeret spillefilm fra 1992 instrueret af Rune Andréasson.

Medvirkende
 Olof Thunberg som fortæller

Eksterne henvisninger 
 

Animationsfilm fra Sverige
Svenske film fra 1992
Svensksprogede film
Put the Needle on It

"Put the Needle on It" er en sang af den australske sanger Dannii Minogue, skrevet af Minogue, Mathias Johansson, Henrik Korpi og Karen Poole fra Minogues fjerde studiealbum Neon Nights (2003). Sangen blev udgivet som den første single den 4. november 2002 og fik blandede anmeldelser fra kritikerne.

Baggrund og indspilning 
I 2002 begyndte Minogue at skrive og indspille materiale til hendes fjerde studiealbum Neon Nights (2003), med Mathias Johansson, Henrik Korpi, og hendes tidligere samarbejdspartner Karen Poole i Stockholm. Under en af de sessioner skrev de "Put the Needle on It", en sang om sex. 

"Put the Needle on It" er en mid-tempo sang inspireret af disco fra 1980'erne. Sangen blev komponeret som et samarbejde mellem Korpi, Johansson, Poole og Minogue, selvom Minogue skrev de fleste af teksterne.

Hitlisteplaceringer 
"Put the Needle on It" blev udgivet den 4. november 2002 i Storbritannien og Irland. Sangen nåede nummer syv på UK Singles Chart og førstepladsen på Upfront Club Chart, blive Minogues femte sang på toplisten af denne hitliste. I Europa nåede sangen den Top 20 i Irland og den Top 30 i Nederlandene. Sangen nåede også nummer fire på Irish Dance Charts. I Australien nåede sangen nummer elleve på ARIA Charts. I 2003 blev sangen certificeret guld af Australian Recording Industry Association.

Formater og sporliste 
Europæiske CD single
 "Put the Needle on It" (Radio Version) – 3:24
 "Put the Needle on It" (Nevins Club Creation Edit) – 3:58
 "Put the Needle on It" (Cicada Vocal Mix Edit) – 4:07
 "Put the Needle on It" (Extended original) – 7:22
 "Put the Needle on It" (Tiga's Cookies Dub Edit) – 4:49
 "Put the Needle on It" (Laid's Zoo Brazil Edit) – 5:41

Europæiske 12" single
 "Put the Needle on It" (Extended original) – 7:22
 "Put the Needle on It" (Tiga's Cookies Dub Edit) – 4:49
 "Put the Needle on It" (Nevins Club Creation) – 8:21
 "Put the Needle on It" (Cicada Vocal Mix Edit) – 4:07

Kassette-single
 "Put the Needle on It" (Radio Version) – 3:24
 "Put the Needle on It" (Mute8 Vocal Edit) – 4:04

Officielle remixer
 "Put the Needle on It" (Original Extended) – 8:05
 "Put the Needle on It" (Cicada Vocal Mix) – 7:56

Hitlister

Referencer

Eksterne henvisninger 
 Officielle tekst

Dannii Minogue-sange
Singler fra 2002
Søre Øyane

Søre Øyane er en by og en samling øer i den sydlige del af Os kommune ud mod Bjørnafjorden i Hordaland fylke i Norge.
Byen har indbyggere (2012). Søre Øyane består hovedsagelig af øerne Lepsøy, Sundøy, Bruarøy og Røttingen.

På Sundøy ligger virksomheden Mecmar, som producerer et meget avanceret og miljøvenlig udstødningssystem til skibsfarten. Virksomheden har blandt andet leveret udstødningssystem til den svenske marines korvetter (små fregatter), til 27 malaysiske fregatter, og til Den Kongelig Norske Marines MTBe i Skjold-klassen.

Eksterne kilder/henvisninger 

 Vedholmen Landhandel
 Søre Øyane Skule

Os i Hordaland
Byer i Vestland
Kulturcenter Mariehøj

Kulturcenter Mariehøj er et kultur- og fritidscenter beliggende i en tidligere skole på Øverødvej 246 i Gammel Holte. Komplekset består af den gamle hovedbygning fra 1924 og nyere tilbygninger fra 1958, tegnet af daværende Søllerød Kommune. De sidste bygninger er fra 1975-1978. 
 
Frem til 1988 fungerede bygningerne som folkeskole, og siden har bygningerne dannet rammen om forskellige kultur-, undervisnings- og idrætsaktiviteter samt administration og børnehave.

Faciliteter 
Bygningerne har et areal på over 8.000 m2, og de udendørs områder der er tilknyttet er på over 8 hektar.

Mariehøj har bl.a. en stor boldsal samt værkstedsfunktioner med musik- foto, male- og sløjdlokaler samt en række mødelokaler. Derudover er der to udendørs hundebaner, en petanquebane og en bane til modelbiler.

Eksterne henvisninger 
 Kulturcenter MAriehøj på Rudersdal Kommunes hjemmeside

Holte
Kulturcentre i Danmark
Gaze

Gaze (det vævedes i Gaza og har navn derfra) er ganske løst vævet tøj med firkantede åbninger. Da det let mister sin sammenhæng,  fremstiller man den ved en særlig slags vævning.

Der benyttes to systemer af kædetråde - 1 og 2 på illustrationen - af hvilke det ene, 1, altid ligger over islættrådene a b c d e . . ., og imellem to sådanne slynger sig om trådene i det andet, 2, der altid ligger under islætten. Man får herved den fasthed i vævet, der er nødvendig ved fx sigtedug (sigteflor) af silke til brug i møller.

Gaze væves både af silke, halvsilke, bomuld og hørgarn, hvidt, stribet, brocheret og mønstret på mange måder, og hertil hører tarlatan, marly, crep de chine og andet. Glansgaze eller sølvgaze er bomuldsgaze overtrukket med en gelatineopløsning, hvorved den bliver uigennemtrængelig for støv; den har været anvendt til overtræk over malerier, lysekroner og lignende. 

Forbindsstoffer er gaze imprægneret med forskellige antiseptiske stoffer

Ved indbinding af bøger kan gaze også anvendes til stabilisering eller forstærkning af ryggen på bogblokken. Den slags bogbindergaze kaldes også jaconet.

Se også
 Trend og islæt
 Vævning
 Bandage

Kilde
  af kemiker Karl Meyer

Noter

Eksterne henvisninger

 "Gaze" hos Ordnet.dk/ods

Vævede tekstiler
Salmonsens
Jaconet

Jaconet (også jakonet ; efter lokalitet i Indien) er et fint, glatvævet bomuldsstof, der er noget mere
åbent end batist, tættere end musselin og derfor også kaldet bastard. 

Jaconet væves oftest af
garn mellem nr. 80 og 150, således at det finere
ofte væves på håndstole, det grovere på
maskinstole. Det benyttes mest til damekjoler,
endvidere til dækning af smørret i fustager
og på samme måde som gaze til
forbindstoffer; det fremkommer både hvidt, farvet og trykt.

Inden for bogbinderiet anvendes jaconet ofte til forstærkning da det er stærkt uden at fylde meget.

Se også
 Gaze

Kilde
  af kemiker Karl Meyer

Noter

Eksterne henvisninger
 "Jakonet" hos Ordnet.dk/ods   
 "Bogblokken færdiggøres"  med tegning der viser jaconette (gaze) der sættes sættes på bogryggen. Tekst og illustrationer. Fra Postpress.dk
 "Viden om Bogbinding"  med tegning nederst. Fra Visible.dk

Vævede tekstiler
Salmonsens
Selfie

Selfie er et udtryk for at tage et typisk uformelt fotografisk selvportræt, som man har fotograferet med et håndholdt digitalkamera eller mobiltelefon. Selfies bliver især brugt af teenagere og kendte personligheder.

Udtrykket blev første gang brugt i 2002, men det var først i løbet i 2012, at selfie for alvor blev allemandseje i takt med at brugen af selfies på social medier som Instagram og Facebook eksploderede. I 2013 kårede Oxford-ordbøgerne "selfie" til at være årets ord.

Historie 
Muligheden for at fotografere selfies har eksisteret længe før begrebet kom til. I praksis har det været muligt fra webcams, som har eksisteret siden 1990. I moderne forstand er udtrykket stærkt forbundet med sociale medier såsom Twitter, Facebook, Instagram, Snapchat, Vine og Myspace, hvor mange vælger at publicere deres selfies.

Selfies blev før i tiden oftest taget ved at bruge et spejl. Man kunne rette kameraet mod spejlet i stedet for mod sig selv. Denne metode bliver i mindre grad stadig brugt. Den russiske storfyrstinde Anastasia Nikolaevna var i en alder af 13 en af de første teenagere til at tage et billede af sig selv i et spejl. Hun sendte det til en ven i 1914. I brevet med fotografiet skrev hun: "Jeg tog dette billede af mig selv ved at kigge på spejlet. Det var meget svært, da mine hænder rystede." I december 2013 registrerede Dansk Sprognævn ordet. Hvis ordet fæstner sig i sprogbrugen, vil "selfie" senere tilføjes til ordbogen.

Galleri

Referencer

Eksterne henvisninger 



Fotografi
Internetfænomener
Ord og vendinger
Alberts dagbog

Alberts dagbog () er en ungdomsroman i dagbogsform af de svenske forfattere Anders Jacobsson og Sören Olsson, udgivet  i 1987. Den handler om Albert (Bert Ljung) fra 14. januar til 6. juni det år han fylder 12 på forårssemestret i 5. klasse. Den blev udgivet på dansk i 1992.

Bogen blev revideret i 1993.

Handling
Bert går i 5. klasse (5 A), og er forelsket i en pige, Rebecka, i 5 B. Senere i bogen er han forelsket i han en anden pige, violinisten Nadja i 5. E på Jungbergska skolan.

Kilder
lǣst 22. november 2013
lǣest 22. november 2013
lǣst 24. november 2013

Litteratur i 1987
Romaner fra Sverige
Alberts superdagbog

Alberts superdagbog () er en ungdomsroman i dagbogsform af de svenske forfattere Anders Jacobsson og Sören Olsson, udgivet i 1990. Den handler om Albert (Bert Ljung) fra 1. januar til 30. april det år han fylder 13 år i forårssemestret i 6. klasse. Den blev udgivet på dansk i 1993.

Handling
Bert går i 6. klasse (6 A), og er er forelsket i Nadja. De slår  op den 1. marts, og Bert forelsker sig siden i Paulina Hlinka i 6 B.

Kilder
lǣest 22. november 2013
lǣest 22. november 2013

Litteratur i 1990
Romaner fra Sverige
Albert - pigerne, livet og alt det der

Albert - pigerne, livet og alt det der () er en ungdomsroman i dagbogsform af de svenske forfattare Anders Jacobsson og Sören Olsson, udgivet i 1990. Den handler om Albert (Bert Ljung) fra 1. maj til 31. august det året han fyller 13 på forårssemestret i 6. klasse, sommerferier og efterårssemestret i 7. klasse. Den blev udgivet på dansk i 1994.

Handling
Bert er forelsket i en pige, Paulina Hlinka, i 6 B. På sommerferierna far han med sin familie till New York City og Jamaica med onkel Janne.

Kilder
lǣest 22. november 2013

Litteratur i 1990
Romaner fra Sverige
Albert - 13 1/2 og klar til kærlighed

Albert - 13 1/2 og klar til kærlighed () er en ungdomsroman i dagbogsform af de svenske forfattare Anders Jacobsson og Sören Olsson, udgivet i 1991. Den handler om Albert (Bert Ljung) fra 1. september til 31. december det året han fyller 13 på efterårssemestret i 7. klasse. Den blev udgivet på dansk i 1995.

Handling
Bert går i 7. klasse (7 A), og er er forelsket i en pige, Ida, i 8. klasse. Senere i boken, fra slutningen af oktober, er han forelsket i han en annen jente, Emilia i samme klasse som Bert.

Kilder
lǣst 22. november 2013
lǣest 22. november 2013

Litteratur i 1991
Romaner fra Sverige
Nespresso

Nespresso er et kaffesystem fra Nestlé baseret på kaffekapsler, som anvendes i særlige kaffemaskiner. Der findes i februar 2020 29 varianter.

Eksterne henvisninger 

Kaffevirksomheder
Nestlé
Martin P. Nilsson

Nils Martin Persson Nilsson (født 12. juli 1874 i Stoby, død 7. april 1967 i Lund) var en svensk videnskabsmand. Han var far till Nils og Per Stjernquist.

Nilsson blev 1900 docent i Lund i græsk sprog og litteratur og i 1909 professor. Blandt hans mange skrifter kan nævnes: Griechische Feste (1906), Primitiv religion (1908), Timbres amphoriques de Lindos (1909), Årets folkliga fester (1915), Olympen (1918—19), Den romerska kejsartiden (1921—22), Den grekiska religionens historia (1921) og Primitiv kultur (1924). Også som populærvidenskabelig forfatter har Nilsson på mange forskellige områder udført en betydningsfuld virksomhed.

Kilder 

 

Religionshistorikere
Klassiske filologer
Filologer fra Sverige
Faglitterære forfattere fra Sverige
Svensksprogede forfattere fra Sverige
Tysksprogede forfattere
Fransksprogede forfattere
Ansatte ved Lunds Universitet
Medlemmer af Videnskabernes Selskab
Medlemmer af Kungliga Vetenskapsakademien
Medlemmer af Kungliga Vitterhets Historie och Antikvitets Akademien
Svenskere i 1900-tallet
Salmonsens